В резултат на това тази заинтересована страна окачестви като неправилен анализа на опасността от причиняване на вреда, извършен от Комисията.
 (63)
 Първо, Комисията отбеляза, че в съображение 124 от регламента за временните мерки е представила всички налични към онзи момент данни както за разглеждания период, така и за периода след разследването. Второ, в съображение 60 Комисията актуализира цялата информация относно обема на вноса от Китай. При тази актуализация Комисията действително отбеляза, че от юли 2016 г. е налице понижение в обема на средния месечен внос от Китай. Въпреки това спадът може да се обясни най-вече с причините, посочени в съображение 61.
 4.1.3. Коментари на заинтересованите страни след оповестяването на окончателните заключения
 (64)
 След оповестяването на окончателните заключения CISA приветства обстоятелството, че Комисията е използвала допълнителни данни от времето след разследвания период, но заяви, че оценката на Комисията за развитието на вноса от Китай от юли 2016 г. нататък е погрешна. Тази заинтересована страна заяви, че, фактически погледнато, обемът на вноса от Китай е започнал трайно да намалява от началото на 2016 г. Освен това според нея с твърдението си, че отбелязаното неотдавна намаляване на износа от Китай вероятно ще бъде временно явление, Комисията нарушава общия принцип, установен в член 3, параграф 9 от основния регламент, тъй като констатирането на опасност от съществена вреда трябва „да се основава на факти, а не на твърдение, предположение или далечна възможност“. Поради това страната поиска Комисията да вземе предвид най-новите данни от периода след РП само въз основа на фактите и да не ги тълкува от гледна точка на далечни възможности или неподкрепени твърдения. Подобни коментари бяха получени от двама други китайски производители износители и от италианския ползвател.
 (65)
 Комисията е съгласна, че тенденцията за нарастване на обема е прекратена, но най-вече от юли 2016 г. нататък. При все това тя отбелязва, че в абсолютни стойности равнището все още е високо. Макар че вносът от Китай за периода януари — юни 2016 г. (773 275 тона за 6 месеца) е по-малък, отколкото през периода юли — декември 2015 г. (806 914 тона за 6 месеца), средният обем на вноса за периода януари — юни 2016 г. остава по-голям, отколкото за периода януари — юни 2015 г. (712 390 тона за 6 месеца) и за всички останали предходни 6-месечни периоди. На второ място, Комисията анализира тенденциите при обемите на вноса не като изолиран фактор, а в рамките на комплексен анализ. Тя претегли и оцени не само всички фактори, изброени в член 3, параграф 9, втора алинея от основния регламент, а и някои други фактори, като например приемането на поръчки и рентабилността (вж. раздели 4.2 — 4.5 по-долу), за да има солидна фактическа база за цялостната си оценка.
 (66)
 Относно обосновката защо износът от Китай намалява главно от втората половина на 2016 г. нататък, обясненията на Комисията се основават на три факта, а именно — публичната информация, представена в Съобщението относно стоманодобива; искането на жалбоподателя за въвеждане на регистрационен режим по настоящия случай; и решението за събиране с обратна сила на митата за някои студеновалцовани продукти